প্রত্নতত্ত্ব অধিদপ্তর সূত্রে জানা যায়, বিংশ শতাব্দীর গোড়ার দিকে নির্মিত সুদৃশ্য এই ভবন অনেক দিন ধরেই ফায়ার সার্ভিস ও সিভিল ডিফেন্সের কর্মকর্তাদের আবাসিক কোয়ার্টার হিসেবে ব্যবহৃত হয়ে আসছিল। ফায়ার সার্ভিস ও সিভিল ডিফেন্স কর্তৃপক্ষ পুরোনো ভবনটি ভেঙে সেখানে নতুন একটি ভবন নির্মাণের আবেদন জানালে অধিদপ্তর আপত্তি জানায়। অধিদপ্তর সেটি না ভেঙে সেখানে একটি জাদুঘর গড়ে তোলার সুপারিশ করে।